แนวโน้ม SET เช้าไซด์เวย์จำกัด เล็งกลุ่มพลังงานหนุน หลัง “โอเปกพลัส” คงกำลังการผลิต
แนวโน้ม SET เช้าไซด์เวย์จำกัด เล็งกลุ่มพลังงานหนุนหลังโอเปกพลัสคงอัตราการเพิ่มกำลังการผลิตเท่าเดิม 400,000 บาร์เรล/วันในเดือน ก.พ.
5 ม.ค. 2565

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้คาดแกว่งในกรอบจำกัด โดยได้แรงหนุนจากหุ้นกลุ่มพลังงาน หลังผลประชุมโอเปกพลัสคงอัตรากำลังการผลิตน้ำมันที่จะเพิ่มเข้ามาที่ 400,000 บาร์เรล/วันในเดือน ก.พ.ตามเดิม
สำหรับการเร่งตัวขึ้นของราคาน้ำมันแม้จะหนุนหุ้นกลุ่มพลังงานบ้านเรา เพราะอัพไซด์น่าจะเริ่มจำกัด เนื่องจากนักลงทุนอาจระมัดระวังมากขึ้น จากสถานการณ์การเร่งตัวของอัตราเงินเฟ้อของสหรัฐจะหนุนภาพอัตราดอกเบี้ยขาขึ้น และการแพร่ระบาดของเชื้อโควิด โดยเฉพาะสายพันธุ์โอมิครอนทั้งในประเทศและต่างประเทศ ก็ยังเป็นประเด็นที่ต้องติดตามอย่างใกล้ชิด
ทั้งนี้พร้อมให้แนวรับที่ 1,660 จุด และแนวต้าน 1,680 จุด